**Călăii bietei noastre țări**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Călăii bietei noastre țări

...

Priviți atent români, aceste arătări

Sunt cei ce ne-au răpit speranțele și anii,

Toată haita asta sunt dușmanii,

Aceștia sunt călăii bietei noastre țări!

...

Pentru ei să n-avem nicio milă,

Cum pentru noi, ei n-au decât dispreț,

Din scaunele lor, privindu-ne semeț,

Vorba lor e goală, fapta lor sterilă!

...

Să ne fie bine, ei nu au niciun gând,

Nu au nicio lege cum nu au nicio teamă,

Să-și atingă scopul n-au tată, n-au mamă,

Pe unde nu gândim, averea și-o ascund!

...

Au dat țara noastră străinilor, cu totul,

Spunând că doar așa ne va fi mai bine

Și plini de nesimțire apoi, fără rușine,

Ne tot roagă frumos să le dăm iar votul!

...

Dar ia să stăm acasă cu toții, la votare,

Că de când votăm, votăm oricum degeaba

Pentru paraziții cu pensii speciale,

Ce sunt plătiți regește să nu-și facă treaba!

...

Noi le vom da votul iar ei ne dau moarte,

Întreaga noastră țară pas cu pas, se duce,

Mâna ce-i votează, în veci să se usuce,

Că ăștia ne vor vinde pe fiecare-n parte!

...

Priviți atent români, aceste arătări

Sunt cei ce ne-au răpit speranțele și anii,

Toată haita asta sunt dușmanii,

Aceștia sunt călăii bietei noastre țări!